b'\n_START_ARTICLE_\nSentica Partners\n_START_SECTION_\nHistoria\n_START_PARAGRAPH_\nSentica on rakentunut 1980-luvulla perustettujen ensimm\xc3\xa4isten alueellisten kehitysrahastojen, Pikespo Investin (Pirkanmaan alueen kehitysrahasto, perustettu 1984) ja Savon Teknian (Pohjois-Savon alueen kehitysrahasto, p. 1988) ymp\xc3\xa4rille._NEWLINE_Vuosina 1996\xe2\x80\x9397 perustettiin Sentio Invest \xe2\x80\x93hallinnointiyhti\xc3\xb6, jonne siirrettiin Pikespo Investin ty\xc3\xb6ntekij\xc3\xa4t. Vuonna 1998 Sentio ja Savon Teknia siirtyiv\xc3\xa4t Suomen itsen\xc3\xa4isyyden juhlarahasto Sitran omistukseen. 2000-luvun alussa n\xc3\xa4m\xc3\xa4 yksityistettiin ja 2004 ne yhdistyiv\xc3\xa4t Sentica Partnersiksi. Seuraavana vuonna Sentica p\xc3\xa4\xc3\xa4tti keskitty\xc3\xa4 kasvurahoitukseen ja omistusj\xc3\xa4rjestelyihin, jolloin my\xc3\xb6s ker\xc3\xa4ttiin yrityksen ensimm\xc3\xa4inen buyout-rahasto. Vuonna 2007 perustettiin terveysteknologiatiimi ja ker\xc3\xa4ttiin terveysteknologiarahasto._NEWLINE_Vuonna 2009 Sentica luopui alueellisten rahastojen hallinnoinnista. T\xc3\xa4m\xc3\xa4 liiketoiminta myytiin avainhenkil\xc3\xb6iden perustamalle Canelco Capitalille. Sentican buyout- ja terveysteknologiatiimit yhdistettiin samalla ja yritys rajasi toimintansa keskisuuriin ja pieniin buyout-sijoituksiin.'